
Élő víz

Két tagból álló kis sorozatom egyik tagja egy nemez fali kép (Örök tűz), a másik tagja pedig egy festmény (Élő víz).
Méretek:
A nemezkép mérete 108 x 178 cm.
A festmény mérete 100 x 140 cm.
Technika:
A nemezképet festett gyapjúból készítettem.
A festmény esetében farost-lemezre dolgoztam akril-festékkel és filctollal.
Koncepció:
A tűz és víz már-már elcsépelt, ősi ellentétét vettem elő. A két központi erő áll a koncepcióm centrumában. Míg a tűz a női, a víz a férfi tulajdonságokat hordozza.
Az Örök tűz egy nemezkép, amelyet szinte kizárólag meleg színekből építettem fel, a kontúrvonalak elcsúsznak, nem mindenhol egyforma vastagok, hiszen egy nő fő tulajdonsága az alkalmazkodóképesség és a szeretet, mely gyakran engedékenységgel párosul. A nemez képet rátét- technikával oldottam meg, melyet már a honfoglaló magyarok is alkalmaztak.
A nemezkép párja egy festmény, a címe Élő víz, amely noha ornamentikáját tekintve ugyanaz, mégis szöges ellentéte az előző munkának. Hiszen emberként ugyanaz a struktúra épít fel minket mégis teljesen különbözünk. A festmény nemcsak színárnyalatában, de felépítésében, vonalvezetésében is rideg, fagyos. Van Gogh : Csillagos éj című munkájának színvilágával dolgoztam.
Engem mindig is foglalkoztattak a kontúrok, a kontúroknak van egyfajta varázsa. A kontúroknak történetük van, gondoljunk csak az egyiptomi falkép- festészetre, a gótikus üvegablakokra, vagy éppen a fauvizmusra vagy a szecesszióra. A kontúr dekorativitást ad a művészetnek, mindazonáltal kiemeli a formákat, kontrasztosítja a színeket. Régebben nagyon sok kontúros impresszionista és expresszionista festményt készítettem, ennek során nagyon megszerettem a kontúrokat és noha nagyon sok kritikát kaptam a kontúrok használatát illetően, nem bírtam szakítani véglegesen ezzel a technikával. Jelen munkáimban a kontúr megjelenítésével játszottam. Az foglalkoztatott, hogy mi van ha „megfordítjuk” a kontúrt. 



